Mensejag in Limpopo ná vermeende polisie-moordenaar ontsnap | Netwerk24
Deur Malherbe Nienaber 28 November 2020 10:17
Die polisie sê in 'n verklaring die betrokke lid in Mutale, buite Thohoyandou, het gereeld die selle besoek. Hy is verskeie kere met 'n skerp voorwerp gesteek.
Luidens 'n verklaring het die man wat ontsnap het na bewering die polisielid se sleutels gevat en geld uit 'n kluis gesteel voordat hy gevlug het.
Nyadzani Muvhuso Foto: SAPS
Die man is glo al voorheen in verband met ander misdade aangekeer en Vrydag in verband met klagte van verkragting, ontvoering en die oortreding van 'n beskermingsbevel in hegtenis geneem.
Lt.genl. Nneke Ledwaba, provinsiale polisiehoof, het 'n 72-uur-plan om die vermeende moordenaar vas te trek aangekondig.
'n Saak van moord, roof en die ontsnap uit wettige aanhouding word ondersoek.
Die polisie het 'n beroep op Nyadzani Muvhuso gedoen om by die polisiekantoor in Mutale of die naaste polisiekantoor aan te meld omdat hy glo bystand in die ondersoek kan bied. 'n Foto van Muvhuso is deur die polisie uitgereik.
Enigiemand met inligting word versoek om kol. Chris Mabasa by 082 469 0739 of Stop Misdaad by 08600 10111 te kontak of dit by hul naaste polisiekantoor aan te meld.